6.4.2022
SK
Úradný vestník Európskej únie
C 152/147
výrobcov motorov, ale aj prístavov, prenajímateľov plavidiel a zástupcov pracovníkov vo všetkých sektoroch, ktorých sa to týka.
Na to, aby sa dosiahlo zapojenie spoločnosti a jej podpora, je nevyhnutná dobre cielená, jasná, cyklická a transparentná komunikácia.
3.2.
Vplyv návrhu nariadenia o iniciatíve FuelEU Maritime na lodnú dopravu je v porovnaní s inými odvetviami nerovnomerný: krátkodobé opatrenia do roku 2030 sú opísané primerane, ale dlhodobé zmeny, ktoré prinesú podstatnú časť zníženia skleníkových plynov v rokoch 2030 až 2050, stále do veľkej riešia len niektoré problematické oblasti, pričom zahŕňajú technológie, ktoré ešte nie sú ani vyvinuté, a tobôž nie dostatočne vyspelé.
Inými slovami, spôsob dosiahnutia klimatickej neutrality v odvetví lodnej dopravy do roku 2050 je stále neistý a zahŕňa širokú škálu technologických možností.
Okrem toho zostávajú nezodpovedané dôležité otázky týkajúce sa dodávky, bezpečnosti, distribúcie a ceny týchto alternatív.
Preto by sa do regulačných častí návrhu mal zahrnúť určitý stupeň flexibility, aby bolo odvetvie schopné prispôsobiť sa mu.
Okrem toho vyplýva z dlhého prípravného obdobia a cyklu obrovských počiatočných investícií rozsiahlejšieho sektora, ktorý zahŕňa všetky zainteresované strany, časová naliehavosť.
3.3.
Na jednej strane závisí trajektória emisií smerom k úplnej dekarbonizácii od zavedenia hospodársky životaschopných a bezpečných palív a technológií s nulovými emisiami a ich prijatia na trhu.
Na druhej strane sú na to, aby sa napokon dosiahla úplná dekarbonizácia, potrebné nové spôsoby pohonu, nové nízkouhlíkové palivá alebo palivá s nulovými emisiami dostupné na celom svete a spoločné úsilie v spolupráci so zainteresovanými stranami v dodávateľskom reťazci.
3.4.
V rámci legislatívneho balíka „Fit for 55“ musí iniciatíva FuelEU priniesť synergie, súdržnosť a zosúladenie medzi dodávkou, distribúciou a dopytom.
Malo by sa to dosiahnuť účinným doplnením smernice o obnoviteľných zdrojoch energie (5), pokiaľ ide najmä o dodávku energie z obnoviteľných zdrojov, a nariadenia o infraštruktúre pre alternatívne palivá, pokiaľ ide o distribučnú infraštruktúru v prístavoch EÚ (6).
3.5.
Na tento účel je takisto veľmi dôležité poskytnutie správnych stimulov medzi ponukou a dopytom.
V návrhu nariadenia o iniciatíve FuelEU sa však v súčasnosti predpisujú konkrétne nízkouhlíkové palivá, aj keď by mali byť povolené všetky alternatívne palivá, bez predchádzajúceho posúdenia ich globálnej dostupnosti a ceny.
To môže v konečnom dôsledku viesť k narušeniu hospodárskej súťaže, hoci ich dostupnosť v súčasnosti je a v blízkej budúcnosti bude zanedbateľná.
Zodpovednosť za vývoj a dostupnosť alternatívnych palív z obnoviteľných zdrojov leží na dodávateľoch palív a malo by sa podporovať využívanie čistejších palív.
Na to sa musia odstrániť cenové rozdiely medzi fosílnymi a alternatívnymi palivami a musí sa zvýšiť cenová dostupnosť čistejších palív, pričom sa tieto palivá musia viac rozšíriť.
Musí sa vyvinúť úsilie s aktívnym zapojením všetkých aktérov v hodnotovom reťazci námornej dopravy, najmä výrobcov palív a dodávateľov energie, výrobcov motorov, ale aj prístavov, prenajímateľov plavidiel a zástupcov pracovníkov vo všetkých sektoroch, ktorých sa to týka.
To by mohlo viesť k zvýšenému dopytu po alternatívnych palivách, s ktorým sa počíta v nariadení o iniciatíve FuelEU.
3.6.
Zdá sa, že v návrhu sa pri uložení povinnosti využívať čistejšie palivá, a najmä biopalivá, nezohľadňuje, že takéto palivá v skutočnosti nemusia byť nikdy dostupné v dostatočnom množstve pre medzinárodnú lodnú dopravu a nemusia byť naozaj životaschopnou alternatívou k fosílnym palivám.
Uloženie administratívnych pokút v situácii, keď životaschopné alternatívy neexistujú, je represívne opatrenie, ktoré skôr vytvára príjmy namiesto znižovania emisií.
3.7.
Palivá s nulovými emisiami/nízkouhlíkové palivá potrebné na dekarbonizáciu lodnej dopravy v súčasnosti nie sú dostupné, najmä pre námornú nákladnú dopravu, a v blízkej budúcnosti sa tento stav nezmení.
Potrebné sú obrovské investície do výroby a celosvetovej dostupnosti týchto palív, ktoré budú musieť vyvinúť zainteresované strany mimo odvetvia, najmä ropné spoločnosti a všeobecnejšie dodávatelia energie.
Okrem toho alternatívne palivá ako amoniak, metanol či vodík potrebujú spaľovacie motory novej generácie a pokrok v dizajne lodí a pohonných technológií, čo je v rukách výrobcov motorov a lodeníc, z ktorých väčšina sa nachádza na Ďalekom východe.
3.8.
Kým sa vyvinú tieto alternatívne palivá, nemožno dosiahnuť dlhodobé ciele dohodnutej počiatočnej stratégie IMO v oblasti dekarbonizácie a ambiciózne ciele Európskej zelenej dohody a balíka „Fit for 55“.
Dôkladnejšie poznatky založené na vedeckých zisteniach sa musia získať skôr, aby sa znížili riziká spojené s rozhodovaním a s cieľom zamerať sa na správne investície.
Preto toto odvetvie spolu s viacerými členskými štátmi s podstatnými záujmami v oblasti námornej dopravy predložilo v rámci IMO návrh zriadiť radu a fond pre výskum a vývoj (návrh o IMRB a IMRF), ktoré by sa spočiatku
(5) (6)
COM(2021) 557 final.
COM(2021) 559 final.